Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: évi országgyűlési képviselőválasztás kampányára fordítható költségvetési támogatás összegét — a Magyar Köztársaság 1998. évi költségvetéséről szóló 1997. évi CXLVI. törvény 1. számú melléklet, XI. Belügyminisztérium fejezet,
Paragraph Index: 866

1. A Kormány által előterjesztett, az Európai Szociális Karta ratifikációjára vonatkozó javaslatot a szociális partnerek támogatták. Egyetértettek abban, hogy az európai integráció folyamatában e lépés nagy jelentőségű, és a ratifikáció is jelentősen hozzájárul a szociális jogok megerősítéséhez. A munkavállalói oldal igényelte, hogy a tárcaközi bizottságban és annak albizottságaiban a szakszervezetek részvételével a ratifikált cikkelyek gyakorlati megvalósítása, illetve a most nem javasolt cikkelyek ratifikálása érdekében folytatódjon a munka. Az ez irányú további munkálatokra készüljön feladat- és ütemterv a szociális partnerek bevonásával, és e kérdéskör, arra alkalmas időpontban ismételten kerüljön az Érdekegyeztető Tanács elé. A munkaadói oldal által is támogatott javaslattal a kormányzati tárgyalócsoport — miután álláspontja szerint Magyarország távlati célja a Karta egészének ratifikálása — egyetértett.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes